1. ΝΟΜΟΣ 4341 της 9/16 Αυγ. 1929 Περί συστάσεως γραφείου παρακολουθήσεως κατασκευής εσωτερικών ηλεκτρικών εγκαταστάσεων εν τη περιφερεία Αθηνών. Με την παρ. 3 του άρθρ. 22 Νόμ. 1682/14-16 Φεβρ. 1987 (ΦΕΚ Α' 14), τόμ. 13Β σελ. 829, καταργούνται από την έκδοση των αποφάσεων που προβλέπονται από την παρ. Ι του άνω άρθρ. 22 οι διατάξεις του Νόμ. 4341/29 κατά το μέρος που θα αντίκεινται προς τις διατάξεις των αποφάσεων αυτών. Άρθρ.1.-Συνιστάται (νομικόν πρόσωπον δημοσίου δικαίου υπό τον τίτλον) "Γραφείον Παρακολουθήσεως κατασκευής εσωτερικών ηλεκτρικών εγκαταστάσεων εν τη περιοχή Αθηνών", εδρεύον εν Αθήναις και λειτουργούν συμφώνως προς τας διατάξεις του παρόντος νόμου και των προς εκτέλεσιν αυτού Δ/των, υπαγόμενον δε εις την άμεσον εποπτείαν του Κράτους, ασκουμένην υπό του Υπουργού της Συγκοινωνίας. Το ανωτέρω νομικόν πρόσωπον κατηργήθη δια του άρθρ. 4 Νόμ. 330/1943, υποκατασταθέν υπό της Ηλεκτρολογικής Διευθύνσεως του Υπουργείου Συγκοινωνίας (ήδη Βιομηχανίας). Άρθρ.2.-Σκοπός του γραφείου είναι η παρακολούθησις της κατασκευής και μεταρρυθμίσεως των εσωτερικών ηλεκτρικών εγκαταστάσεων εντός περιοχής ακτίνος είκοσι χιλιομέτρων από της εν Αθήναις πλατείας Ομονοίας, ονομαζομένης εν τω παρόντι "περιοχή Αθηνών", εις τρόπον ώστε να ώσιν αύται σύμφωνοι προς τους εν ισχύϊ κανονισμούς ασφαλείας. Δια πάσαν διενεργουμένην κατασκευήν ή μεταρρύθμισιν εσωτερικής ηλεκτρικής εγκαταστάσεως δικαιούται ο ενδιαφερόμενος ν' αποταθή δι' αιτήσεώς του εις το ως άνω γραφείον, ίνα τούτο πιστοποιήση ότι κατεσκευάσθη αύτη καλώς και συμφώνως προς τους εν ισχύϊ κανονισμούς. Το γραφείον υποχρεούται να προβή εις τον έλεγχον της εγκαταστάσεως του αιτούντος άμα τω πέρατι ταύτης ή και κατά την κατασκευήν, εάν ήθελε κρίνει τούτο αναγκαίον, εκδίδει δε σχετικόν πιστοποιητικόν καλής κατασκευής. Δια Δ/τος, προκαλουμένου, υπό του Υπουργού της Συγκοινωνίας και κατόπιν συμφώνου γνώμης του αρμοδίου συμβουλίου σιδηροδρόμων, δύναται να ανατεθή εις το γραφείον τούτο η χορήγησις των κατά το πρώτον εδάφιον του 12 άρθρου του Νόμ. 2979 "περί ηλεκτρικών εγκαταστάσεων" οριζομένων αδειών δια την "περιοχήν Αθηνών". Δια Δ/τος θέλουσι καθορισθή άπασαι αι λεπτομέρειαι αι αφορώσαι την χορήγησιν των αδειών τούτων, τα προσόντα των υποψηφίων αδειούχων, ο τρόπος εξετάσεων αυτών, αι κατηγορίαι κατατάξεως αυτών, το ποσόν της εγγυήσεως ην δέον να καταθέσωσι, τα εξέταστρα, τα τέλη αποκτήσεως της αδείας κλπ. Ομοίως εις το αυτό γραφείον, κατόπιν συμφώνου γνώμης του αρμοδίου συμβουλίου σιδηροδρόμων, δύναται να ανατεθή και ο έλεγχος και έγκρισις των χρησιμοποιουμένων δια την εκτέλεσιν των εσωτερικών ηλεκτρικών εγκαταστάσεων εν τη περιοχή Αθηνών υλικών, ανεξαρτήτως εάν ταύτα έχωσιν ήδη τύχει της προς τούτο εγκρίσεως ή μη, ως και του υπάρχοντος εν ταις αγοραίς της αυτής περιοχής ηλεκτρικού εν γένει υλικού. Άρθρ.3.-Του γραφείου προΐσταται μηχανικός ηλεκτρολόγος, διπλωματούχος ανωτάτης τεχνικής σχολής, ανεγνωρισμένης πείρας και ειδικής μορφώσεως, έχων δεκαετή τουλάχιστον πρακτικήν εξάσκησιν, όστις και εκπροσωπεί τούτο εν πάση δικαιοπραξία ή άλλη εννόμω σχέσει και ενώπιον των δικαστηρίων, αλληλογραφεί δε εν ονόματι αυτού μετά των δημοσίων ή άλλων αρχών, ως και μετά παντός ιδιώτου. Άρθρ.4-6.-(Αφεώρων την Κρατικήν εποπτείαν, το προσωπικόν και τους πόρους του καταργηθέντος ως άνω νομικού προσώπου). Άρθρ.7.-Ο Υπουργός της Συγκοινωνίας δύναται να συνιστά, κατόπιν συμφώνου γνώμης του αρμοδίου συμβουλίου, ειδικάς σχολάς μορφώσεως ηλεκτροτεχνιτών. Αι λεπτομέρειαι της συστάσεως και λειτουργίας των εν λόγω σχολών, ως και τα δίδακτρα και αι αμοιβαί του διδάσκοντος προσωπικού, θα κανονίζωνται δια Δ/τος εκδιδομένου προτάσει του αυτού Υπουργού της Συγκοινωνίας. Άρθρ.8.-Δι' ενός ή πλειόνων Δ/των, εκδιδομένων προτάσει του Υπουργού της Συγκοινωνίας, καθορισθήσεται ωσαύτως και πάσα  άλλη   λεπτομέρεια   σχετική   με   την   λειτουργίαν (Αντί για τη σελ. 127) Σελ. 127(α) Τεύχος Θ73-Σελ. 9 Έλεγχος Ηλεκτρικών Εγκαταστάσεων 13.Δ.δ.1 του γραφείου και την επίτευξιν του υπ' αυτού επιδιωκομένου σκοπού. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 